paragraph_text: Općina Mavrovo i Rostuša (makedonski: Општина Маврово и Ростуша) je jedna od 84 općina Republike Makedonije koja se prostire na zapadu Republike Makedonije. Mavrovo i Rostuša je jedna od 9 općina Pološke oblasti, teritorij općine proteže se po padinama i visovima Šar-planine, tako da je većina naselja općine smještena na visini od 1000 m, a mnoga su i na većoj visini.